I dag presses studerende midt i mange vejledningstilbud let ind i forkerte studievalg.



Det skaber frafald og er negativt både for den enkelte studerende og for uddannelsesinstitutionen. Optagelse i Danmark bygger nemlig som udgangspunkt kun på gennemsnit ved ungdomsuddannelsen.

Det hedder kvote 1. Det er fint for velfungerende unge med god baggrund. Det er særlig fint for dygtige piger. Men det bremser en række andre unge.



Der kan være mange grunde til ikke at få et godt snit til studentereksamen: umodenhed, for meget erhvervsarbejde, for mange fester og forelskelser, eksamensangst. Nogle starter bare ikke på så højt niveau, mens andre oplever, at omverdenen har lave forventninger til dem.





Men de kan have stort potentiale. Hvis de får chancen. Et dårligt snit brændemærker i dag den enkelte unge. Umodne drenge stilles dårligere end tilpassede dygtige piger. Eliten fastlægges, og der tabes en masse talent, som ikke får mulighed for at komme ind i uddannelsessystemet.